पंकज शर्मा — जिस मुल्क़ में लोग विपदा के वक़्त अपने भाई को छोड़ कर शत्रु प्रभु राम की शरण में चले गए विभीषण के नाम पर अपने बच्चे का नामकरण करने तक का सकारात्मक साहस नहीं दिखाते; वहां मिर्ज़ा ग़ालिब, रवींद्रनाथ टैगोर और पृथ्वीराज कपूर की रक्त-परंपरा से जुड़े सैफ़ अली खान और करीना कपूर ने अपने नवजात का नाम चौदहवीं सदी के क्रूर और निष्ठुर शासक के नाम पर तैमूर रख कर सबको सन्ना दिया। पिछले पांच दिनों से नोट-बंदी के बाद सबसे ज़्यादा फ़िक्र इस बात की हो रही है कि नाम में क्या रक्खा है, कि नाम में ही सब रक्खा है।